2.6

Merila za izbiro motorjev, ki se preizkusijo Število motorjev, ki se preizkusijo, se nanaša na skupino za spremljanje med obratovanjem in ne na podkategorije motorjev, družine motorjev ali tipe motorjev, ki spadajo v skupino za spremljanje med obratovanjem. Proizvajalec izbere motorje, ki uravnoteženo predstavljajo podkategorije, družine motorjev in tipe motorjev, ki spadajo v skupino za spremljanje med obratovanjem. To ne pomeni nujno, da se preizkusijo motorji vsake podkategorije motorjev, družine motorjev ali tipa motorjev. Kadar skupine za spremljanje med obratovanjem vključujejo kategorijo IWP in tudi kategorijo IWA, izbira motorjev vključuje motorje obeh kategorij, če je to mogoče. 2.6.1 Shema preizkušanja za skupino za spremljanje med obratovanjem A Proizvajalec za spremljanje med obratovanjem izbere eno od shem preizkušanja, opisanih v točkah 2.6.1.1 in 2.6.1.2. 2.6.1.1 Shema preizkušanja na podlagi časa trajnosti emisij (EDP) ▼C1 2.6.1.1.1 Preizkušanje devetih motorjev iz skupine za spremljanje med obratovanjem z nakopičeno uporabo manj kot a % EDP v skladu s preglednico 2. Rezultati preizkusov se predložijo homologacijskemu organu do 28. decembra 2024. 2.6.1.1.2 Preizkušanje devetih motorjev iz skupine za spremljanje med obratovanjem z nakopičeno uporabo več kot b % EDP v skladu s preglednico 2. Poročila o preizkusih se predložijo homologacijskemu organu do 28. decembra 2026. ▼M2 2.6.1.1.3 Če proizvajalec zaradi nerazpoložljivosti motorjev z zahtevanim obsegom nakopičene uporabe iz točke 2.6.1.1.2 ne more izpolniti zahteve iz točke 2.6.1.1, lahko homologacijski organ v skladu s to točko dovoli preizkušanje motorjev z nakopičeno uporabo od 2-krat a % do b % EDP, pri čemer mora proizvajalec zagotoviti trdne dokaze, da je izbral motorje z največjim razpoložljivim obsegom nakopičene uporabe. Namesto tega lahko homologacijski organ sprejme prehod na shemo preizkušanja na podlagi štiriletnega obdobja iz točke 2.6.1.2. V tem primeru se od skupnega števila motorjev, ki se preizkusijo v skladu s točko 2.6.1.2, odšteje število motorjev, ki so že bili preizkušeni, poročila o preizkusih teh motorjev pa so bila predložena v skladu s točko 2.6.1.1.



Preglednica 2 % vrednosti EDP za skupino za spremljanje med obratovanjem, določeno v točki 2.6.1 Referenčna moč izbranega motorja (kW) a b 56 ≤ P < 130 20 55 130 ≤ P ≤ 560 30 70 2.6.1.2 Shema preizkušanja na podlagi štiriletnega obdobja Vsak proizvajalec v štirih zaporednih letih preizkusi v povprečju devet motorjev iz skupine za spremljanje med obratovanjem na leto. Homologacijskemu organu se vsako leto predložijo poročila o opravljenih preizkusih. Časovni razpored za izvajanje preizkusov in predložitev rezultatov se vključi v prvotni načrt in vsak naknadno posodobljen načrt za spremljanje motorjev med obratovanjem, ki ga predloži proizvajalec in odobri homologacijski organ. 2.6.1.2.1 Rezultati preizkusov prvih devetih motorjev se predložijo najpozneje 24 mesecev po vgradnji prvega motorja v necestno mobilno mehanizacijo in najpozneje 30 mesecev po začetku proizvodnje homologiranega tipa motorja ali družine motorjev iz skupine za spremljanje med obratovanjem. 2.6.1.2.2 Če proizvajalec homologacijskemu organu dokaže, da 30 mesecev po začetku proizvodnje noben motor ni bil vgrajen v necestno mobilno mehanizacijo, se rezultati preizkusov predložijo po vgradnji prvega motorja, in sicer na datum, določen v dogovoru s homologacijskim organom. 2.6.1.2.3 Mali proizvajalci Število preizkušenih motorjev se v primeru malih proizvajalcev prilagodi, kot sledi: (a) proizvajalci, ki proizvajajo le dve družini motorjev v skupini za spremljanje med obratovanjem, v povprečju predložijo rezultate šestih preizkusov motorjev na leto; (b) proizvajalci, ki za trg Unije na leto proizvedejo več kot 250 motorjev iz skupine za spremljanje med obratovanjem, ki vključuje le eno družino motorjev, v povprečju predložijo rezultate treh preizkusov motorjev na leto; (c) proizvajalci, ki za trg Unije na leto proizvedejo med 125 in 250 motorjev iz skupine za spremljanje med obratovanjem, ki vključuje le eno družino motorjev, v povprečju predložijo rezultate dveh preizkusov motorjev na leto; (d) proizvajalci, ki za trg Unije na leto proizvedejo manj kot 125 motorjev iz skupine za spremljanje med obratovanjem, ki vključuje le eno družino motorjev, v povprečju predložijo rezultate enega preizkusa motorjev na leto. Homologacijski organ preverja, da naveden obseg proizvodnje v štiriletnem obdobju, v katerem proizvajalec izvaja preizkuse, ni presežen. Če je ta obseg kadar koli presežen, proizvajalec v preostalih letih štiriletnega obdobja, za katera rezultati niso bili sporočeni, v povprečju preizkusi devet motorjev na leto. 2.6.2 Shema preizkušanja za skupine za spremljanje med obratovanjem B, F, G, J, K, L, M in N Proizvajalec za spremljanje med obratovanjem za vsako skupino izbere eno od shem preizkušanja, opisanih v točkah 2.6.2.1 in 2.6.2.2. 2.6.2.1 Shema preizkušanja na podlagi časa trajnosti emisij (EDP) ▼C1 2.6.2.1.1 Preizkušanje x motorjev iz skupine za spremljanje med obratovanjem z nakopičeno uporabo manj kot c % EDP v skladu s preglednico 3. Rezultati preizkusov se predložijo homologacijskemu organu do 28. decembra 2024. 2.6.2.1.2 Preizkušanje x motorjev iz skupine za spremljanje med obratovanjem z nakopičeno uporabo več kot d % EDP v skladu s preglednico 3. Rezultati preizkusov se predložijo homologacijskemu organu do 28. decembra 2026. ▼M2 2.6.2.1.3 Če proizvajalec zaradi nerazpoložljivosti motorjev z zahtevanim obsegom nakopičene uporabe ne more izpolniti zahtev iz točk 2.6.2.1.1 in 2.6.2.1.2, lahko homologacijski organ v skladu s to točko dovoli preizkušanje motorjev z nakopičeno uporabo od 2-krat c % do d % EDP, pri čemer mora proizvajalec zagotoviti trdne dokaze, da je izbral motorje z največjim razpoložljivim obsegom nakopičene uporabe. Namesto tega lahko homologacijski organ sprejme prehod na shemo preizkušanja na podlagi štiriletnega obdobja iz točke 2.6.2.2. V tem primeru se od skupnega števila motorjev, ki se preizkusijo v skladu s točko 2.6.2.2, odšteje število motorjev, ki so že bili preizkušeni, poročila o preizkusih teh motorjev pa so bila predložena v skladu s točkama 2.6.2.1.1 in 2.6.2.1.2. 2.6.2.1.4 Kadar se poročilo o preizkusu za družino motorjev stopnje IIIB, enakovredno kategoriji RLL, uporabi za pridobitev ustrezne homologacije stopnje V za zadevno družino motorjev v skladu s členom 7(2) Izvedbene uredbe (EU) 2017/656 in proizvajalec motorjev zaradi nerazpoložljivosti motorjev stopnje V z zahtevanim obsegom nakopičene uporabe ne more izpolniti zahtev iz točk 2.6.2.1.1 in 2.6.2.1.2, homologacijski organ sprejme izbiro motorja stopnje IIIB, da bi bile izpolnjene zahteve iz točk 2.6.2.1.1 in 2.6.2.1.2.



Preglednica 3 % vrednosti EDP za skupine za spremljanje med obratovanjem, določene v točki 2.6.2.1 Referenčna moč izbranega motorja (kW) c d P < 56 10 40 56 ≤ P < 130 20 55 P ≥ 130 30 70



Preglednica 4 Število motorjev, ki se preizkušajo za skupine za spremljanje med obratovanjem, določene v točkah 2.6.2, 2.6.3.1 in 2.6.4.1 N SL x 1 – 1 2 ≤N≤4 – 2 > 4 ≤ 50 2 5 ≤N≤6 > 50 3 ≥ 7 > 50 4 Pri čemer je: N = skupno število družin motorjev EU, ki jih proizvajalec proizvede v skupini za spremljanje med obratovanjem; SL = skupna letna proizvodnja za trg EU za ostale družine motorjev, ki jih proizvajalec proizvede v skupini, pri čemer se izključijo štiri družine z največjo letno proizvodnjo za trg EU; x = število motorjev, ki se preizkusijo. 2.6.2.2 Shema preizkušanja na podlagi štiriletnega obdobja Preizkušanje v povprečju x motorjev iz skupine za spremljanje med obratovanjem na leto štiri leta zapored v skladu s preglednico 4. Poročila o opravljenih preizkusih se homologacijskemu organu predložijo vsako leto. Časovni razpored za izvajanje preizkusov in predložitev rezultatov se vključi v prvotni načrt in vsak naknadno posodobljen načrt za spremljanje motorjev med obratovanjem, ki ga predloži proizvajalec in odobri homologacijski organ. ▼C1 2.6.2.2.1 Rezultati preizkusov prvih x motorjev se predložijo pred poznejšim od naslednjih datumov: (a) 28. decembra 2024; ▼M2 (b) 12 mesecev po vgradnji prvega motorja v necestno mobilno mehanizacijo; (c) 8 mesecev po začetku proizvodnje odobrenega tipa motorja ali družine motorjev v skupini za spremljanje med obratovanjem. 2.6.2.2.2 Če proizvajalec homologacijskemu organu dokaže, da 18 mesecev po začetku proizvodnje noben motor ni bil vgrajen v necestno mobilno mehanizacijo, se rezultati preizkusov predložijo po vgradnji prvega motorja, in sicer na datum, določen v dogovoru s homologacijskim organom. 2.6.2.2.3 Mali proizvajalci Če skupna letna proizvodnja za vse družine motorjev v skupini za spremljanje med obratovanjem ne presega 50 motorjev (mali proizvajalci), se število motorjev, ki se preizkusijo, prilagodi na naslednji način: (a) proizvajalci, ki za vse družine motorjev v skupini za spremljanje med obratovanjem na leto proizvedejo skupno 25 do 50 motorjev za trg Unije, predložijo: ▼C1 (i) rezultate enega preizkusa motorjev z nakopičeno uporabo med c % in d % EDP, kot je določeno v preglednici 3, do 28. decembra 2025 ali ▼M2 (ii) v povprečju rezultate enega preizkusa motorjev na leto v obdobju dveh let, ki se začne 12 mesecev po vgraditvi prvega motorja v necestno mobilno mehanizacijo; (b) proizvajalcem, ki za vse družine motorjev v dani skupini za spremljanje med obratovanjem na leto proizvedejo skupno manj kot 25 motorjev za trg Unije, ni treba predložiti rezultatov preizkusa motorjev, razen če proizvodnja v dveh zaporednih letih preseže 35 motorjev, pri čemer proizvajalec upošteva shemo iz podtočke (a). Homologacijski organ preveri, da naveden obseg proizvodnje v obdobjih iz prvega odstavka, podtočka (a), ni presežen. Če je ta obseg kadar koli presežen, proizvajalec uporabi eno od shem preizkušanja iz točk 2.6.2.1 in 2.6.2.2. V tem primeru se od skupnega števila motorjev, ki se preizkusijo v skladu z navedenima točkama, odšteje število motorjev, ki so že bili preizkušeni, poročila o preizkusih teh motorjev pa so bila predložena v skladu s to točko. 2.6.3 Skupine za spremljanje med obratovanjem C, D, E, H in I Proizvajalec za spremljanje med obratovanjem za vsako skupino izbere eno od shem preizkušanja iz točke 2.6.2 ali shemo preizkušanja na podlagi starosti opreme iz točke 2.6.3.1. 2.6.3.1 Shema preizkušanja na podlagi starosti necestne mobilne mehanizacije (za več informacij glej sliko 2) ▼C1 2.6.3.1.1 Preizkušanje x motorjev iz skupine za spremljanje med obratovanjem, pri čemer je leto proizvodnje necestne mobilne mehanizacije največ dve leti pred datumom preizkusa (glej sliko 2), v skladu s preglednico 4. Rezultati preizkusov se predložijo homologacijskemu organu do 28. decembra 2024. 2.6.3.1.2 Preizkušanje x motorjev iz skupine za spremljanje med obratovanjem, pri čemer je leto proizvodnje necestne mobilne mehanizacije najmanj štiri leta pred datumom preizkusa (glej sliko 2), v skladu s preglednico 4. Rezultati preizkusov se predložijo homologacijskemu organu do 28. decembra 2026. ▼M2 2.6.3.1.2.1 Homologacijskemu organu se predložijo trdni dokazi, da se je vsak motor, izbran za preizkušanje v skladu s točko 2.6.3.1.2, vsako leto uporabljal na način in v obsegu, ki sta podobna načinu in obsegu zadevnih motorjev, danih na trg Unije. Ustrezni dokazi lahko vključujejo lastnosti v zvezi z običajno obrabo, evidence o uporabi, evidence o vzdrževanju in evidence o porabljenem gorivu. 2.6.3.1.3 Če proizvajalec zaradi nerazpoložljivosti motorjev z zahtevanim letom proizvodnje necestne mobilne mehanizacije ali nezadostnih dokazov o uporabi ne more izpolniti zahtev iz točk 2.6.3.1.1 in 2.6.3.1.2, homologacijski organ sprejme prehod na shemo preizkušanja na podlagi štiriletnega obdobja iz točke 2.6.2.2. V tem primeru se od skupnega števila motorjev, ki se preizkusijo v skladu s točko 2.6.2.2, odšteje število motorjev, ki so že bili preizkušeni, poročila o preizkusih teh motorjev pa so bila predložena v skladu s točkama 2.6.3.1.1 in 2.6.3.1.2. Slika 2 Prikaz motorjev, upravičenih do preizkusa spremljanja med obratovanjem na podlagi starosti necestne mobilne mehanizacije 2.6.4 Skupini za spremljanje med obratovanjem O in P Proizvajalec za vsako skupino za spremljanje med obratovanjem izbere eno od shem preizkušanja, opisanih v točki 2.6.2. Če se izbere shema preizkušanja iz točke 2.6.2.1, imajo proizvajalci možnost, da v okviru iste skupine za spremljanje med obratovanjem uporabijo shemo preizkušanja, ki temelji na odčitku števca prevožene poti, opisano v točki 2.6.4.1. Če proizvajalec izbere postopek iz točke 2.6.2.1, se upošteva zahtevana nakopičena uporaba iz preglednice 5 in ne iz preglednice 3.



Preglednica 5 % vrednosti EDP za skupini za spremljanje med obratovanjem O in P Skupina c d O 20 55 P 10 40 2.6.4.1 Shema preizkušanja na podlagi odčitka števca prevoženih kilometrov necestne mobilne mehanizacije ▼C1 2.6.4.1.1 Preizkušanje x motorjev iz skupine za spremljanje med obratovanjem v skladu s preglednicama 4 in 6, če odčitek števca prevoženih kilometrov necestne mobilne mehanizacije kaže nakopičeno uporabo manj kot c (km) Rezultati preizkusov se predložijo homologacijskemu organu do 28. decembra 2024. 2.6.4.1.2 Preizkušanje x motorjev iz skupine za spremljanje med obratovanjem v skladu s preglednicama 4 in 6, če odčitek števca prevoženih kilometrov necestne mobilne mehanizacije kaže nakopičeno uporabo več kot d (km). Rezultati preizkusov se predložijo homologacijskemu organu do 28. decembra 2026. ▼M2



Preglednica 6 Nakopičena uporaba za skupini za spremljanje med obratovanjem O in P Skupina Gibna prostornina motorja (cm3) c (km) d (km) O katera koli 1 600 4 400 P < 100 1 350 5 400 ≥ 100 2 700 10 800 ▼M2 2.6.5. Proizvajalec lahko izvede več preizkusov in poroča o njih, kot je določeno s shemami preizkušanja iz točk 2.6.1, 2.6.2, 2.6.3 in 2.6.4. 2.6.6. Priporočeno je večkratno preizkušanje istega motorja za pridobitev podatkov za zaporedne stopnje kopičenja uporabe v skladu s točkami 2.6.1, 2.6.2, 2.6.3 in 2.6.4, ni pa obvezno.